In nomine sanctæ  individuæ Trinitatis, LUDOVICUS divinâ propitiante clementiâ Rex Francorum. Si cultis  Deo dicatis locis, ac servorum Dei necessitatibus aliquod subsidium conferimus, non solùm regalem in hoc decenter exercemus dignitatem, verùm etiam æternæ remunerationis præmia indè nobis provenire liquidò confidimus. Quocircà noverit omnium sanctæ Dei Ecclesiæ fidelium, nostrorúmque præsentium ac futurorum industria, quoniam intimante Haimino venerabili Abbate, necnon  deprecantibus fidelibus nostris, Heirico Lingonensis Ecclesiæ scilicet Episcopo,  Rotgerio Comite nobilissimo, quatenùs præcepta quæ fecerunt antecessores nostri, beatæ  intemeratæ, sempérque Virgini Mariæ, ac sancto Filiberto Christi Confessori egregio, Abbati supradicto sive monachis corroboraremus, ob amorem Dei,  præfatorum Sanctorum patrocinia æternæque remunerationis præmium, necnon  elemosinam avi nostri Ludovici Regis piissimi, atque genitoris nostri Karoli,  pro salute nostrâ, statúque totius regni nostri. Nos autem petitioni fidelium nostrorum assensum præbentes supradictorum, confirmamus atque concedimus venerabili Abbati Haimino Congregationíque sibi commissæ, abbatiam sancti Valeriani Martyris, quæ est in pago Cabilonensi super Sagonnam, ubi ipse corpore quiescit:  castrum Trenorchium, quod est ex eâdem abbatiâ: seu  omnes res quæ olim à fidelibus Christianis prædicto Martyri collatæ sunt:  Turnotium villam cum omni re sibi pertinente:  Bisiacum villam in pago Lugdunensi:  cellam sancti Romani in pago Matisconensi cum omni integritate: Olcasiacum villam in ipso pago: Abziacum villam cum ecclesiâ: Lovincum villam cum omnibus appendiciis: cellam sancti Portiani cum omni integritate: Conaldum monasterium cum omnibus ad se pertinentibus: Godid monasteriolum cum omni plenitudine; eo videlicet modo ut præfati Sancti  prædictus Abbas, ejúsque successores perpetualiter habeant. Concedimus quoque ut trapezetas prædictus locus habeat: Statuimus etiam ut præfatus locus caput habeatur omnium rerum supradictarum quæ ci à nobis  à fidelibus olim collatæ sunt, ut memorato loco deserviant in monachorum usibus  pauperum necessicatibus. Cæterùm eidem Congregationi licentiam concedimus, de se semper eligendi Abbatem secundùm regulam sancti Benedicti, sicut hactenùs tempore avi, patrisque nostri. Annalem quoque mercatum per dies quatuor, Missâ sancti Filiberti de transitu, ut monachi habeant concedimus. Sancimus autem ut omne teloneum ipsius mercati ipsi monachi habeant: insuper hoc à nullâ judiciariâ potestate impediantur. Immunitatem quoque sexcentorum solidorum, quam Karolus Imperator, avúsque Ludovicus, ac genitor noster eis concesserunt, concedimus: cujus immunitatis infractor, sexcentorum solidorum forè culpabilis judicetur:  quicquid exinde jus fisci nostri sperare potuerat, luminaribus ipsius Ecclesiæ totum erogamus. Nos verò concedimus, ut nullus nostrorum, vel successorum, Comes seu Vicecomes, aut Vicarius, aut Missus discurrens, in prædictâ immunitate aut monasterio, à nobis  antecessoribus nostris concessâ exquirere, aut mansionaticum, aut parafredum, aut eulogias præsumat: neque horum quispiam ab eorum servis, colonis, seu francis super eorum terram commanentibus, exigere in publicis mercatis, sive de fratrum negotiis, sive de suis, teloneum, aut ullam exactionem, neque in mari, sive Ligeri fluvio, aut Rhodano, seu Sagonnæ, aut Dou, vel cæteris fluminibus navigantibus, aut littoribus commorantibus exigere audeat, aut præsumat, aut navaticum, aut cespitaticum, aut salutaticum, aut portaticum, neque in terrâ rotaticum, neque in tabernis ullam exibitionem. Præcipimus quoque auctoritate nostrâ regiâ, ut nemo Antistitum, vel Comes, aut aliqua laïcalis potestas, in præfato loco placitum constituere, aut tenere audeat. Concedimus etiam in pago Pictavensi Metsiacum, Madernas, Aziacum,  Curciacum cum omnibus appendiciis suis. Buxiolum quoque in pago Cenomannico, cellam Sancti Prudentii in pago Pictavensi: Talgariam, Ariacum,  Classiam: Caciacum villam in pago Belcinensi: Asinarias in pago Pictavensi, cum omnibus ad se pertinentibus. Unde hoc nostræ Celsitudinis præceptum fieri, prædictóque Haimino Abbati dari jussimus; per quod ipse suíque successores, memoratas res quas modò concedimus,  de præterito concessas habemus ritu perpetuo teneant atque possideant. Et ut hoc nostræ auctoritatis præceptum firmiùs habeatur, veriúsque credatur,  attentiùs observetur, manu propriâ subter firmavimus,  anuli nostri impressione sigillari jussimus. Signum LUDOVICI gloriosissimi Regis. Odilo notarius ad vicem Heirici Episcopi, summíque Cancellarii recognovit. Actum in monasterio Trenorchio, VI. Idus Novembris, Indictione XIIII. Anno verò VI. regnante LUDOVICO Rege, in Dei nomine feliciter, amen. Locus sigilli membranæ affixi.